Dopolnilno obvestilo k obvestilu vlade Republike Poljske o Direktivi 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov na območju Lubycza Królewska (2020/C 83/06)

(2020/C 298/03)

Obvestilo o spremembi roka za predložitev vlog za koncesijo za iskanje in raziskovanje nahajališč nafte in zemeljskega plina ter črpanje nafte in zemeljskega plina iz nahajališč za druge subjekte, ki bi lahko jih zanimala dejavnost

Vlada Republike Poljske je 13. marca 2020 objavila obvestilo v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov – Obvestilo o predložitvi vloge za koncesijo za iskanje in raziskovanje nahajališč nafte in zemeljskega plina ter črpanje nafte in zemeljskega plina iz nahajališč na območju Lubycza Królewska (2020/C 83/06). V obvestilu je določen rok za predložitev vlog za koncesijo za druge zadevne subjekte, ki bi jih lahko zanimala dejavnost, za katero se podeljuje koncesija, in sicer najpozneje do 12:00 po srednjeevropskem času na zadnji dan 180-dnevnega obdobja, ki se začne dan po objavi obvestila v Uradnem listu Evropske unije (tj. do 9. septembra 2020).

V skladu z Uredbo ministra za zdravje z dne 20. marca 2020o razglasitvi epidemije v Republiki Poljski (Dziennik Ustaw [Uradni list] 2020, št. 491, kakor je bil spremenjen) je bila v Republiki Poljski v obdobju od 20. marca 2020 do nadaljnjega razglašena epidemija zaradi okužb s koronavirusom SARS-CoV-2.

Dne 31. marca 2020 je začel veljati člen 15zzr(1)(2) Zakona z dne 2. marca 2020o posebni ureditvi za preprečevanje in obvladovanje bolezni COVID-19, drugih nalezljivih bolezni in povezanih izrednih razmer ter spopadanje z njimi (Dziennik Ustaw [Uradni list] 2020, št. 374, kakor je bil spremenjen), v skladu s katerim med grožnjo epidemije ali stanjem epidemije, razglašenim zaradi bolezni COVID-19, roki, ki jih določa upravno pravo, za uresničitev pravic in dolžnosti pravnega subjekta ne začnejo teči ali so v tem obdobju prekinjeni.

Dne 16. maja 2020 je začel veljati člen 68(2) Zakona z dne 14. maja 2020o spremembi nekaterih zakonov glede varnostne mreže v zvezi s širjenjem koronavirusa SARS-CoV-2 (Dziennik Ustaw [Uradni list] 2020, št. 875, kakor je bil spremenjen), v skladu s katerim roki za uresničitev pravic in dolžnosti pravnega subjekta, ki so bili prekinjeni na podlagi člena 15zzr(1)(2) Zakona z dne 2. marca 2020o posebni ureditvi za preprečevanje in obvladovanje bolezni COVID-19, drugih nalezljivih bolezni in povezanih izrednih razmer ter spopadanje z njimi (Dziennik Ustaw [Uradni list] 2020, št. 374, kakor je bil spremenjen), tečejo naprej po preteku sedmih dni od datuma začetka veljavnosti Zakona o spremembi nekaterih zakonov glede varnostne mreže v zvezi s širjenjem koronavirusa SARS-CoV-2 (tj. od 24. maja 2020).

Glede na navedeno vas obveščam, da je rok za predložitev vlog za koncesijo za druge subjekte, ki bi jih lahko zanimala dejavnost, za katero se podeljuje koncesija za iskanje in raziskovanje nahajališč nafte in zemeljskega plina ter črpanje nafte in zemeljskega plina iz nahajališč na območju Lubycza Królewska, po zakonu podaljšan do 1. novembra 2020 do 12.00 po srednjeevropskem času.